Document ID: 32009D0840

SKLEP SVETA 2009/840/SZVP
z dne 17. novembra 2009
o izvajanju Skupnega stališča 2007/140/SZVP o omejevalnih ukrepih proti Iranu
SVET EVROPSKE UNIJE JE -
ob upoštevanju Skupnega stališča Sveta 2007/140/SZVP (1) in zlasti člena 7(2) tega skupnega stališča v povezavi s členom 23(2) Pogodbe o Evropski uniji,
ob upoštevanju naslednjega:
(1)
Svet je 27. februarja 2007 sprejel Skupno stališče 2007/140/SZVP o omejevalnih ukrepih proti Iranu.
(2)
Svet je v skladu s členom 8(2) Skupnega stališča 2007/140/SZVP natančno pregledal seznam oseb in subjektov iz Priloge II, za katere se uporabljata člena 4(1)(b) in 5(1)(b) navedenega skupnega stališča.
(3)
Svet je ugotovil, da bi morali za osebe in subjekte iz Priloge II k Skupnemu stališču 2007/140/SZVP še naprej veljati posebni omejevalni ukrepi iz tega skupnega stališča.
(4)
Seznam oseb in subjektov bi bilo treba spremeniti zaradi upoštevanja sprememb v iranski vladi in upravi, pa tudi sprememb položaja oseb in subjektov, na katere se ukrepi nanašajo.
(5)
Seznam oseb in subjektov iz členov 4(1)(b) in 5(1)(b) Skupnega stališča 2007/140/SZVP bi bilo zato treba posodobiti -
SKLENIL:
Člen 1
Priloga II k Skupnemu stališču 2007/140/SZVP se nadomesti z besedilom Priloge k temu sklepu.
Člen 2
Ta sklep začne učinkovati na dan sprejetja.
Člen 3
Ta sklep se objavi v Uradnem listu Evropske unije.
V Bruslju, 17. novembra 2009

Labels: 18
5
11